На основу Решења стечајног судије Привредног суда у Београду, 11 Ст. 185/2019 од 08.11.2019. године, a у складу са члановима 131., 132. и 133. Закона о стечају("Сл. гласник РС", бр. 104/2009, 99/2011 – др. закон, 71/2012 - одлука УС, 83/2014, 113/2017, 44/2018 и 95/2018), и Националним стандардом број 5 о начину и поступку уновчења имовине стечајног дужника ("Сл. гласник РС", бр. 62/2018), стечајни управник стечајног дужника

**ДРУШТВО ЗА РАЗВОЈ ПРОЈЕКТА О НЕКРЕТНИНАМА**

**„ONCE“ Д.О.О. БЕОГРАД - У СТЕЧАЈУ**

из Београда, матични број: 20171847

**ОГЛАШАВА**

**продају стечајног дужника као правног лица**

Предмет продаје је:

|  |  |  |
| --- | --- | --- |
| **Правно лице**  **Друштво за развој пројекта о некретнинама**  **„ONCE“ д.о.о. београд - у стечају** | **Процењена вредност (дин.)** | **Депозит (дин.)** |
| Најважнија имовина која се продаје у склопу правног лица представља:   |  | | --- | | **Објекат бр. 1 - породична стамбена зграда,**  **Објекат бр. 2 - шупа, помоћна зграда и**  **Објекат бр. 3 - породична стамбена зграда, који се налазе у Булевару краља Александра бр. 405 и 405а, на катастарским парцелама број 5030/1 површине 7.923 m², као икатастарске парцеле 5030/3 површине 155 m², 5030/4 површине 799 m², 5031/3 површине 31 m², 5031/4 површине 205 m², 5034/3 површине 49 m², 5034/4 површине 193 m, све уписано у изводу из ЛН бр. 4709 од 21.08.2019. године** | | **987.787.080,00** | **197.557.416,00** |

(*Напомена: Списак целокупне имовине стечајног дужника, као и статус исте, детаљно је приказан у Продајној документацији)*

Процењенa вредност ниje минимално прихватљивa вредност, нити je на који други начин обавезујућa или опредељујућa за понуђача приликом одређивања висине понуде.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **100.000,00 динара.** Профактура се може преузети сваког радног дана у периоду од 9h до 15h часова у просторијама стечајног дужника, на адреси Београд – Теразије бр.31, М/С. Рок за откуп продајне документације је 17.01.2020.године.
2. уплате **депозит** у износу **197.557.416,00 динара**, на један од наведених текућих рачуна стечајног дужника број:

**205-270218-63 код „Комерцијалне банке” А.Д. Београд;**

**105-0000000014441-65 код „AIK банке” А.Д. Београд**

или положе неопозиву првокласну банкарску гаранцију наплативу на први позив, најкасније **на дан** одржавања продаје (рок за уплату депозита је **22.01.2020.године.)**. Банкарска гаранција мора имати **рок важења до 01.04.2020. године**. У обзир ће се узети само банкарске гаранције које пристигну на назначену адресу у назначено време.

1. потпишу Изјаву о губитку права на враћање депозита. Изјава чини саставни део продајне документације.

Стечајни дужник се купује у виђеном стању, а његова имовина може се разгледати након откупа продајне документације, сваким радним даном од 8:00 до 15:00 часова, а најкасније до 20.01.2020. године, уз претходну најаву стечајном управнику путем телефона 011/3341-282 или путем е-маил-а office@nibor.rs.

Стечајном управнику се **најкасније на дан** одржавања продаје, односно најкасније до **22.01.2020. године**, доставља: Пријава за учешће на јавном прикупљању понуда са изјавом о губитку права на повраћај депозита, потписанe лично или од стране овлашћеног лица, са доказoм да је у питању овлашћено лице, копија банкарске гаранције или фотокопија доказа о уплати депозита. Учесник који предаје пријаву за правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за сваког члана, доставља се и фотокопијa уговора о конзорцијуму и фотокопијa овлашћења за заступање конзорцијума.

**Понуде се достављају искључиво лично - директно стечајном управнику, најкасније до 22.01.2020. године до 11:45 часова, на адресу ул. Теразије бр.31, М/С, Београд.**

Прихватају се искључиво понуде у **запечаћеним / затвореним ковертама са назнаком на коверти** **''Понуда- НЕ ОТВАРАТИ -продаја стечајног дужника Друштвом за развој пројеката о некретнинама ''ONCE'' д.о.о. Београд у стечају, као правног лица''**. **Понуде које не стигну у прописаном року и на означену адресу, које не садрже јасно одређен износ или се позивају на неку другу понуду или на услове који нису у огласу и продајној документацији су неважеће и неће се узимати у разматрање.**

**Запечаћена / затворена коверта са понудом треба да садржи:**

- безусловну понуду, уз навођење јасно одређеног износа на који понуда гласи;

- пријаву за учешће на јавном прикупљању понуда са изјавом о губитку права на повраћај депозита, потписанe лично или од стране овлашћеног лица, са доказoм да је у питању овлашћено лице, фотокопијa банкарске гаранције или фотокопијa доказа о уплати депозита.Учесник који предаје пријаву за правно лице, доставља и извод из регистрације АПР-а и ОП образац, a у случају конзорцијума, поред напред наведених доказа за сваког члана, доставља се и фотокопијa уговора о конзорцијуму и фотокопијa овлашћења за заступање конзорцијума.

Стечајни управник на свакој коверти уписује тачно време пријема понуде и издаје потврду потенцијалном купцу о пријему. Усмене понуде стечајни управник не узима у разматрање.

**Јавно отварање понуда одржаће се дана 22.01.2020. године у 12:00 часова на адреси Београд, Теразије бр. 31, М/С Београд,**  у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично, потребно је да исти поседује и пружи на увид доказ о идентитету (важећа лична карта или пасош).У случају да понуђача заступа овлашћено лице, потребно је да исто лице приложи **оригинал пуномоћја (овереног пред јавним бележником)** за заступање на јавном отварању писмених понуда.

**Позивају се чланови Одбора поверилаца да присусутвују отварању понуда.**

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту, односно положеној банкарској гаранцији,
4. одржава ред на јавном отварању понуда,
5. потписује записник.

**У складу са Националним стандардом број 5, стечајни управник је дужан, ако највиша достављена понуда износи мање од 50 % процењене вредности, пре прихватања такве понуде затражи сагласност Одбора поверилаца.**

Стечајни управник ће у року од 15 дана од дана отварања понуда, свим понуђачима који су поднели понуде послати обавештење о проглашеном најуспешнијем понуђачу и висини прихваћене понуде. Купопродајни уговор се потписује у **року од 3 радна дана** од проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **15 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условина прописаним овим огласом, губи право на депозит у складу са Изјавом о губитку права на враћање депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 3 радна дана од проглашења најуспешнијег понуђача.

**Порези се додају на постигнуту купопродајну цену и падају на терет купца.**

Oвлашћено лице: стечајни управник Мирко Боровчанин, контакт телефон: + 381 11 33 41 282